Die Perlemoen vakansiehuis en aangrensende kothuis is op die gewilde Onrus-skiereiland, 'n rustige dorpie 5 km vanaf Hermanus geleë. Die 2 eenhede kan saam bespreek word vir 'n familie of groep vriende. Klein of groot groepe is welkom. Die kothuis word gesluit as net 2 - 6 persone bespreek. Perlemoen is net een straat van die kus af met asemrowende see- en berguitsigte vanaf die hoofhuis. Ons is ook net 5 minute se stap van Onrus se strand af.
Die hoofhuis beskik oor 3 slaapkamers, almal en-suite, versprei oor 3 verdiepings, en 'n aangrensende kothuis met nog 3 slaapkamers en 3 badkamers. Daar is 2 sitkamers, 2 kombuise en 'n ruim …
Die hoofhuis beskik oor 3 slaapkamers, almal en-suite, versprei oor 3 verdiepings, en 'n aangrensende kothuis met nog 3 slaapkamers en 3 badkamers. Daar is 2 sitkamers, 2 kombuise en 'n ruim binnebraaikamer, asook 'n derde kombuis met 'n skottelgoedwasser en 'n waskamer. Die braaikamer en kothuis lei deur skuifdeure tot 'n vermaakarea wat bestaan uit 'n ruim patio met 'n afdak en not twee braaiers. Daar is gratis WiFi en DStv Explora is beskikbaar teen 'n klein fooi.
Die hele perseel is omhein vir veiligheid en privaatheid. Daar is 'n motorhuis wat met 'n afstandbeheer werk en veilige parkeerplek op die perseel 'n ekstra twee voertuie.
Gaste kan vanaf die eenheid stap-, fiets en voëlkykroetes aanpak. Die prentjiemooi VOS (Vermont, Onrus, Sandbaai) voetpad al langs die kus is iets besonders om te ervaar. Onrus is bekend vir sy pragtige strand, veral onder branderplankryers. Die varswatermeer is veilig vir kinders. Gaste kan in die rotspoele snorkel of kreef duik in die Haarderbaai Marienereservaat in seisoentyd.
Buiten die uitstekende ligging ten opsigte van die kus en die strand, is die perseel ook stapafstand vanaf 'n kafee, 3 restaurante, 'n kroeg en 3 kunsgalerye. Daar is 'n OK Family Store, slaghuis, drankwinkel en 'n apteek net 'n kort entjie se ry weg. Hermanus is net so 10 minute se ry ver en het ook winkeltjies, galerye en al die groot supermarkte, soos Spar, Pick 'n Pay, Checkers en Woolworths.
'n Bespreking by Perlemoen - The Main House and Adjoining Cottage sluit in:
Gaste wat na Perlemoen - The Main House And Adjoining Cottage gekyk het, het ook belangstelling getoon in die volgende lekke plekke:
Vanaf R6 600 per nag (vir 12 mense)
Arumstraat 13, Onrus, 7201, Wes-Kaap